تورکیه‌ده دونن کئچیریلن سئچیم‌لرده پارتی‌لرین اؤز آرا‌لاریندا آپاردیق‌لاری ایتیفاق‌لار دامغاسینی ووردو.
تورکیه بوتونلوغونده قازانان جمهور ایتیفاقی اولدو.
عدالت و قالخینما پارتیسی و میللیتچی حرکت پارتیسی یاراتدیغی جمهور ایتیفاقی یوزده 51 وئرگول 74 سس نیسبتی ایله یاریشی اؤنده تاماملاییب.
سئچیمده، جمهوریت خالق پارتیسی و ایی پارتی‌دن عبارت اولان میللت ایتیفاقی ایسه یوزده 37 وئرگول 64ده قالدی.
سس‌لرین بلدیه‌لره گؤره بؤلگوسو بئله اولوب.
بوتون بلدیه‌لرین 44% وئرگول 42سینی عدالت و قالخینما پارتیسی، یوزده 30 وئرگول 7سینی جمهوریت خالق پارتیسی، یوزده 7 وئرگول 46سینی ایی پارتی، یوزده 7  وئرگول 25ینی میللیتچی حرکت پارتیسی‌نین، یوزده 4 وئرگول 2سینی خالق‌لارین دموکراتیک پارتیسی آلیب.
دیگر پارتی‌لر ایسه بلدیه‌لرین 6% وئرگول 60ینی قازاندی.
بلدیه باشقانلاری‌نین هامی‌سینا نظر سالدیقدا عدالت و قالخینما پارتیسی 796، جمهوریت خالق پارتیسی 246، میللیتچی حرکت پارتیسی‌نین 227، خالق‌لارین دموکراتیک پارتیسی 69 و ایی پارتی 21 بلدیه‌ده سئچیم بیرینجی باشا چاتدیریب.
